cyanic-selkie/wikianc huggingface dataset:
Դարչին
Բժշկության մեջ
Որպես բժշկական հումք կիրառում են ցեյլոնյան դարչինի կեղևը  ։ Բժշկության և արոմաթերապիայի մեջ դարչինի օգտագործումը կապված է նախևառաջ նրա օդ բարձրացող հոտավետ հատկանիշների ամբողջությամբ, հաճախ դրանցից որպես ապրանքատեսակ կարելի է առանձնացնել եթերայուղը։ Դարչինի հյութն ու եթերայուղը  մեծ հեղինակություն են վայելում՝ որպես արժեքավոր դեղորայք մրսածության դեմ։ Զանգվածային լրատվամիջոցներով հայտնվում է դարչինի հայտնի դեղագործական արդյունավետության մասին՝ 2-րդ տեսակի շաքարախտի բուժման դեպքում։ Հետազոտությունների ժամանակ օգտագործվել են «ոչ ճիշտ»  դարչին, այլ կասսիա։ Դարչինի յուղը օգտագործվում է նաև տաքացնող-գրգռող բնույթի քսուքների մեջ, սակայն դրա խտությունն այդ քսուքների մեջ սահմանափակ քանակությամբ է։
Օծանելիքի և կոսմետիկայի արտադրության մեջ դարչինի եթերայուղն օգտագործվում է «արևելյան» ծագում ունեցող օծանելիքների մեջ։
Դարչին և կասիա
«Դարչին» անվանումը պատկանում է  Cinnamomum zeylanicum  տեսակին, որն առավել  հայտնի է «իսկական դարչին» անունով (Cinnamomum verum բուսաբանական անվանումից )։ Սակայն ազգակից բույս համարվող կասսիան  (Cinnamomum aromaticum, չինական դարչինի ծառը) երբեմն վաճառվում է դարչնի անվան տակ, բայց այն ի տարբերություն իսկական դարչնի,  արտադրողները պետք է պիտակավորեն որպես «Ինդոնեզիան դարչին»։ Իսկական դարչինից օգտագործելով միայն կեղևի ներքին բարակ շերտը, ստանում են լավագույն, քիչ խիտ և ավելի փխրուն կազմություն։ Իսկական դարչինը համարվում է ավելի ուժեղ և սուր համեմունք։ Ինդոնեզիան դարչինը սովորաբար միջին կամ մուգ կարմրաշագանակագույն երանգ ունի, և քանի որ օգտագործվում է ամբողջ կեղևը, ապա խողովակներնը հաստ են (2-3 մմ հաստությամբ) և կառուցվածքով ավելի շատ ծառ են հիշեցնում։ Դարչինի մեծ մասը, որը վաճառվում է սուպերմարկետներում, իրականում հանդիսանում է «ինդոնեզիական դարչին»։ Կեղևի երկու կտորները տարբերվում են ինչպես արտաքինից, այնպես էլ իրենց քիմիական բնութագրով։ Կեղևի փոշու վրա յոդի լուծույթի ազդեցությունը (փորձված է օսլայի վրա)  իսկական դարչինը շատ քիչ արդյունք է տալիս, իսկ ինդոնեզիական դարչինի կեղևը ներկվում է մուգ կապույտ գույնով, դրա ուժգնությունը կախված է օսլայի խտությունից։ Որոշ տվյալներով  «իսկական դարչինի»  և «կասսիայի» շուրջ բանավեճը ցեյլոնյան «իսկական դարչին» արտադրողների շուկայագիտական հնարքն է։ Կազմակերպված իրարանցման հաշվին նրանք կարողացել են էապես մեծացնել ապրանքի շուկայական արժեքը և վաճառքի ընդհանուր մակարդակը։
Արտաքին հղումներ
Կատեգորիա:Համեմունքներ
Իկիգայ
Իկիգայ (生き甲斐), ճապոներեն եզրույթ, որը նշանակում է «ապրելու իմաստ»։ Այն վերաբերում է կյանքում նպատակ կամ ուղղություն ունենալուն, կամ մի այլ բանի, որը կյանքը կդարձնի արժանի ապրելու համար, և որի համար անձը կիրականացնի ինքնաբուխ ու պատրաստակամ արարքներ՝ տալով դրանց բավարարվածության ու «կյանքի իմաստի» զգացողություն։ Իկիգայն արտացոլում է անձի ներքին եսը և ասոցացվում է առողջության ու երկարակեցության հետ։
Ստուգաբանություն
Իկիգայ բառը բառացիորեն բաղկացած է  'Iki'  (ապրել) և' gai' (պատճառ) բառերից ։ Իկիգայ բառը միավորում է ճապոներեն երկու բառ՝ iki (生き), որը նշանակում է կյանք, և kai (甲斐), որն էլ նշանակում է ազդեցություն, արդյունք, պտուղ, արժանիք, օգուտ (արտասանվում է gai), այսինքն նշանակում է ապրելու, կենդանի լինելու պատճառ, կյանքի իմաստ, մի բան, որ դարձնում է կյանքն ապրելու արժանի ։
Ընդհանուր ակնարկ
Իկիգայը կյանքում որևէ ուղղություն, նպատակ ունենալն է կամ մի բան, որը կդարձնի կյանքը ապրելու արժանի, կամ «սուբյեկտիվ ընկալում է, որ անձի առօրյա կյանքը լի է էներգիայով ու մոտիվացիայով» ։ Իկիգայը բարեկեցության վիճակն է, քանի որ այն «ենթադրում է գործողություն անձի կողմից՝ նվիրելու իրեն այնպիսի գործերի, որոնցից նա բավականություն է ստանում, և ասոցացվում է կատարելության զգացողության հետ» ։
Իկիգայը վերաբերում է
Իկիգայ բառը սովորաբար օգտագործվում է՝ ցույց տալու համար մարդու կյանքում արժեքների աղբյուրը կամ այն բոլոր բաները, որ մարդու կյանքը դարձնում են ապրելու արժանի։ Այն արտացոլում է մարդու ներքին եսը՝ միաժամանակ ստեղծելով մտավոր վիճակ, որտեղ անձն իրեն խաղաղ է զգում։ Այն գործողությունները, որ թույլ են տալիս մարդուն զգալ Իկիգայը, երբեք անձին պարտադրված չեն. դրանք ինքնաբուխ են և միշտ արվում են կամորեն՝ անհատին բավարարվածության ու կյանքի իմաստ ունենալու զգացում տալով ։
Մեխանիզմ
Մի հոդվածում, որը վերնագրված էր Ikigai — jibun no kanosei, kaikasaseru katei («Իկիգայ. անձին ծաղկելու հնարավորություններ տալու գործողություն»), Կոբայասի Ցուկասան նշել է, որ «մարդիկ կարող են իրական իկիգայը զգալ այն ժամանակ, երբ անձի հասունության, ցանկությունների, բավարարվածության, սիրո, երջանկության, կյանքի արժեքը զգալու վրա հիմնվելով՝ նրանք շարունակեն իրենց ուղին դեպի Ինքնիրացում» ։
Ալբերտայի համալսարանի պրոֆեսոր Սինտարո Կոնոն, ում հետազոտություններ կատարելու հետաքրքրությունները հիմնված են ազատ ժամանակի (leisure) ու հատկապես իկիգայի վրա ՝ մշակել է իկիգայի մի դինամիկ տեսություն և առանձնացրել է չորս գործողություններ, որ մարդիկ կատարում են՝ իկիգային հասնելու համար, այսինքն՝ իրենց կյանքը ապրելու արժանի դարձնելու համար ։ Դրանք են
Պատկանելության կարևորությունը
1960, 1970 և 1980-ականներին տարածված էր այն միտքը, որ իկիգայն արվում էր կամ հանուն հասարակության բարելավման («սեփական ցանկությունները հասարակությանը ստորադասելու միջոցով», տե՛ս Մասլոուի պահանջմունքների բուրգը) կամ էլ հանուն սեփական անձի բարելավման («գնալ սեփական ճանապարհով»)։ 21-րդ դարում, սակայն, իկիգայն ավելի շատ կենտրոնացել է ավելի սեփական անձի, քան սեփական անձը զոհաբերելու վրա ։
Ճապոնիայի նախորդ սերունդների համար իկիգայը «ընտանիքի ու հասարակության կաղապարի մեջ տեղավորվելն» էր, մինչդեռ երիտասարդ սերունդը նշում է, որ իրենց իկիգայն այն երազանքների մասին է, թե նրանք «ինչ են դառնալու ապագայում» ։
Ազդեցությունը բարեկեցության վրա
Ամենայն հավանականությամբ իկիգայ զգալն իր ազեցությունն ունի գլխուղեղի մեծ կիսագնդի ճակատային բլթի գործունեության վրա ։ Վիճակագրորեն ապացուցվել է, որ իկիգայի առկայությունը կապ ունի սթրեսի ցածր մակարդակի ու ընդհանուր առողջության ու երջանկության զգացումների հետ։ Որոշ ուսումնասիրություններ ցույց են տալիս, որ այն մարդիկ, որոնք իկիգայ չեն զգում, ավելի հավանական է, որ կունենան սրտանոթային հիվանդություններ, սակայն որևէ ազդեցություն չարօրակ ուռուցքների զարգացման վրա չի հայտնաբերվել ։
Իկիգայ զգալը հավասարակշռում է այնպիսի միջնորդանյութերի ու հորմոնների, ինչպիսիք են դոֆամինը, սերոտոնինը և β-էնդորֆինը ։ Որոշ ուսումնասիրություններ ցույց են տալիս, որ կյանքում որոշակի «նպատակի»՝ իկիգայի առկայության զգացումը հակարդարձ համեմատական է ուրիշների կողմից ուշադրության արժանանալու ցանկությանը ու տագնապին ։ Ուսումնասիրությունները նաև հայտնաբերել են, որ իկիգայը նաև ասոցացվում է ճապոնացիների երկարակեցության հետ ։
Արտաքին հղումներ
Կատեգորիա:Ճապոնիայի մշակույթ Կատեգորիա:Ճապոներեն բառեր և արտահայտություններ Կատեգորիա:Ինքնություն
Կարծր համաձուլվածքներ
Կարծր համաձուլվածքներ, հատուկ դասի մաշակայուն նյութեր՝ գերբարձր կարծրությամբ, որոնք տաքացման դեպքում փոխվում են աննշան չափով։ Տարբերում են եռակալված և ձուլման Կարծր համաձուլվածքներ։ Եռակալված Կարծր համաձուլվածքները կազմված են մետաղով կամ համաձուլվածքով ցեմենտացված մետաղանման միացությունից։ Դրանց հիմքը վոլֆրամի կամ տիտանի կարբիդներն են, վոլֆրամի ու տիտանի (հաճախ նաև տանտալի) բարդ կարբիդները, տիտանի կարբոնիտրիդը, ավելի սակավ՝ այլ կարբիդներ, բորիդներ են։ Որպես ցեմենտացնող մետաղ սովորաբար օգտագործում են կոբալտ, սակավ՝ նիկել կամ նրա համաձուլվածքը մոլիբդենի հետ, պողպատ։ Առաջին անգամ եռակալված Կարծր համաձուլվածքներ ստացվել են վոլֆրամի կարբիդից և կոբալտից Գերմանիայում (1923-1925 թվականներին), որոնց արդյունաբերական արտադրությունն սկսվել է 1926 թվականին («վիդիա» համաձուլվածք. 94% WC և 6% Co)։
Մեծ նշանակություն է ստանում առանց վոլֆրամի Կարծր համաձուլվածքի արտադրությունը, որը թույլ է տալիս համեմատաբար թանկարժեք վոլֆրամը փոխարինել ավելի էժան մետաղներով, ընդլայնել յուրահատուկ Կարծր համաձուլվածքի անվանացանկը, ստեղծել ավելի բարձր շահագործական բնութագրերով Կարծր համաձուլվածք։ Խիստ հեռանկարային են տիտանի կարբոնիտրիդի հիմքով ու որպես կապակցանյութ նիկել-մոլիբդենային համաձուլվածքով և տիտանի կարբիդի հիմքով ու նույն կամ պողպատի կապակցանյութով Կարծր համաձուլվածք։ Կարծր համաձուլվածքից պատրաստվում են կարբոնիտրիդի, կարբիդի կամ տիտանի նիտրիդի (երբեմն այլ միացությունների) նուրբ (5—15 մկմ հաստությամբ) պատվածքով չվերասրվող կտրող թիթեղներ, որոնք կտրման դեպքում կայունությունը բարձրացնում են 3-10 անգամ։ Փոշեմետալուրգիայի մեթոդներով արտադրում են բազմանիստ թիթեղների և ձևավոր ամբողջական կարծր համաձուլվածքային շինվածքների տեսքով Կարծր համաձուլվածքներ։ Դրանք մեծ արդյունավետությամբ կիրառվում են մետաղների, համաձուլվածքների և ոչ մետաղական նյութերի կտրումով մշակման, առանց տաշեղի մշակման (քարշում, գլոցում, դրոշմում են), հորատման գործիքների աշխատամասերի սարքավորման համար և որպես կոնստրուկցիոն նյութեր։
Գինտարաս Պատացկաս
Գինտարաս Պատացկաս (Gintaras Patackas, ), լիտվացի բանաստեղծ, թարգմանիչ, նովելների հեղինակ, դրամատուրգ ։
Կենսագրություն
Գինտարաս Պատացկասը ծնվել է 1951 թվականի հուլիսի 18-ին Լիտվայի Կաունաս քաղաքում։ Ավարտել է Կաունասի ճարտարագիտական համալսարանը (1973)։ Մինչ 1979 թվականը աշխատել է որպես ինժեներ, թղթակից։ 1976 թվականին լույս է տեսել Գինտարաս Պատացկասի բանաստեղծությունների առաջին ժողովածուն։
«Պոեզիայի գարուն» լիտվական գրական փառատոնի մրցանակի դափնեկիր է (1998)։
Ստեղծագործություն
Գինտարաս Պատացկասի քնարերգությանը հատուկ է էքսպրեսիվ ու սյուրռեալիստական կերպարների համադրումը հեգնական ինտոնացիայի, քիչ հավանական ու ցնցող սյուժեների հետ։ «Կապիտան Հոմերի երեխաները» գրքից հետո լույս տեսած ժողովածուներում ավելի են ուժեղանում գրոտեսկն ու հեգնանքը։
Գինտարաս Պատացկասի «Սրտերի մեծ ճակատամարտը» բանաստեղծությունների ժողովածուի վերաբերյալ Լիտվայի գրողների միության «Լիտերատուրա իր մյանաս» թերթը նշում է, որ դրա թեմաներն են՝ գինի, արյուն, արցունքներ, և ընթերցելու ընթացքում ստեղծվում է տպավորություն, թե բանաստեղծություն կարելի է սարքել ամեն ինչի մասին։
Թարգմանություններ
Գինտարաս Պատացկասը ռուսերենից թարգմանել է Իոսիֆ Բրոդսկու, Նիկոլայ Գումիլյովի Վլադիմիր Վիսոցկու, Անդրեյ Վոզնեսենսկու բանաստեղծությունները։
Գինտարաս Պատացկասի բանաստեղծությունները թարգմանվել են անգլերեն, հունգարերեն, ֆրանսերեն, ռուսերեն։
Արտաքին հղումներ
Կատեգորիա:Լիտվացի բանաստեղծներ Կատեգորիա:Լիտվացի թարգմանիչներ Կատեգորիա:Լիտվացի գրողներ
Անտոնինոս Պիոս
Ծանոթագրություններ
Կատեգորիա:Հռոմեական կայսրության կոնսուլներ
Էնն Բենկրոֆթ
Էնն Բենկրոֆտ, կամ Աննա Աբաենկրոֆտ (Anne Bancroft, ի ծնե՝ Աննա Մարիա Լուիզա Իտալիանո, ), ամերիկյան թատրոնի, կինոյի և հեռուստատեսության դերասանուհի։ Օսկար, Ոսկե Գլոբուս, Թոնի, Էմմի և BAFTA մրցանակների դափնեկիր։ Նա հաճախ կոչվել է իր սերնդի ամենահարգված դերասանուհիներից մեկը՝ իր հմտության, բազմակողմանիության և կինոարտադրության մեջ ընդհանուր նշանակալի ներդրումների համար ։
Վաղ տարիներ
Ծնվել է 1931 թվականի սեպտեմբերի 17-ին հեռախոսային օպերատոր Միլդրեդի (1908-2010) և նորաձևության դիզայներ Մայքլ Ջոն Նապոլիտանոյի (1905-2001) ընտանիքում ։ Նրա ծնողները իտալացի ներգաղթյալների հետնորդներ էին։ Նա դաստիարակվել է կաթոլիկ հավատքի մեջ, ավարտել է ԱՄՆ դրամատիկական արվեստի ակադեմիան և Նյու Յորքի Լի Ստրասբերգի դերասանների ստուդիան, ինչպես նաև Լոս Անջելեսի Ամերիկյան կինոյի ինստիտուտի կանանց ռեժիսորական սեմինարը։
Հաջողություն և կոչումներ
1950-ականների սկզբին նա նկարահանվել է մի շարք հեռուստասերիալներում Անն Մարնո անունով, իսկ 1952 թվականին «Դուք կարող եք մուտք գործել առանց թակելու» ֆիլմում իր առաջնաելույթն է կատարել  Անն Բանկրոֆթ կեղծանվամբ։
Մի քանի փոքր կինոնկարներից հետո դերասանուհին հեռացել է Հոլիվուդ և վերադարձել Նյու Յորքի թատերական բեմ, որտեղ 1958 թվականին Բրոդվեյում բեմադրել է «Ճոճանակի վրա»՝ Հենրի Ֆոնդայի գլխավոր դերում։ Այս արտադրության մեջ Բենկրոֆտի դերը նրան բերել է Թոնի մրցանակ, իսկ երկու տարի անց նա կրկին արժանացել է այս մրցանակին «Ով հրաշք գործեց» ներկայացման մեջ դերակատարման համար։ 1962 թվականին ներկայացումը կայանում է Հոլիվուդում, և Էն Բանկֆորտը նույնպես նկարահանվում է ներկայացման մեջ և վաստակում Օսկար և Բաֆտա մրցանակներ։ Նույն թվականին նա հաջողությամբ ելույթ է ունենում Բրոդվեյում «Մայր քաջությունը և նրա երեխաները» բեմադրության մեջ՝ նկարահանված Բերտոլտ Բրեխտի պիեսի հիման վրա։
Դրանից հետո Բանկրոֆտը ևս երկու անգամ առաջադրվում է Օսկարի՝ «Շրջադարձային կետ» և «Աստծո Ագնեսը» ֆիլմերի համար։ 1980 թվականին նա որպես ռեժիսոր և սցենարիստ առաջնաելույթ է ունեցել «Չաղ մարդ» ֆիլմում։
Մելա Բրուսկայի նախագծեր
1981 թվականին դերասանուհին հաստատվում է Ջոն Կրոֆորդի դերում «Թանկագին մայրիկ» ֆիլմում, բայց մի քանի ժամ նկարահանումներից հետո հրաժարվում է դերակատարումից, և նրան փոխարինում է Ֆել Դունավեյը։ Բանկրոֆտը մերժում է նաև Ավրորա Գրինուեյի դերը «Սիրո լեզուն» ֆիլմում (որը շահում է հինգ  Օսկար])՝ հօգուտ կինոնկարի « Լինել կամ չլինել», որտեղ նրա ամուսինը խաղում էր ոչ մեծ դերեր։
Միևնույն ժամանակ դերասանուհին պարբերաբար հայտնվում էր հեռուստատեսությունում, որտեղ 1999 թվականին «Մի կին տղամարդու կյանքում» հեռուստաֆիլմի համար նրան շնորհվում է «Էմմի» մրցանակը՝ այդպիսով դառնալով այն մի քանի դերասանուհիներից, ով ստացել է առաջատար մրցանակներ ֆիլմերում (Օսկար), թատրոնում (Թոնի) և հեռուստատեսությունում (Էմմի) դերերի համար։
Անձնական կյանք
1953-1957 թվականներին Բանկրոֆտն ամուսնացած էր Մարտին Մեյի հետ։ Այս ամուսնությունից երեխաներ չկային։ 1961 թվականին Perry Como-ի փորձի ժամանակ Բանկրոֆտը հանդիպում է ռեժիսորին և պրոդյուսերին Մել Բրուքսին, որի հետ ամուսնանում է երեք տարի անց։ Նրանք միասին աշխատել են նաև մի քանի ֆիլմերի վրա։ 1972 թվականին նրանք ունենում են իրենց միակ որդուն՝ Մաքսիմիլիանին, որը դառնում է գրող և սցենարիստ։ 2005 թվականի ապրիլին Բանկրոֆտը տատիկ է դառնում, երբ նրա հարսը՝ Միշելը, լույս աշխարհ է բերում Հենրի Մայքլ Բրուքս անունով մի տղայի։
Մահ ու հիշողություն
Էն Բանկրոֆտը մահացել է 2005 թվականի հունիսի 6-ին արգանդի քաղցկեղից Նյու Յորք հիվանդանոցում՝ 73 տարեկան հասակում. Նրա մահը անակնկալ էր նրա շատ ընկերների համար, ովքեր չէին կասկածում, որ դերասանուհին մահացու հիվանդ է։ Բանկրոֆթին թաղում են Վալհալա գյուղի (Նյու Յորք մոտ) գերեզմանոցում՝ հոր գերեզմանի հարևանությամբ։ Հինգ տարի անց այնտեղ հուղարկավորվում է նաև նրա մայրը :
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:«Թոնի» մրցանակի դափնեկիրներ Կատեգորիա:«Էմմի» մրցանակի դափնեկիրներ
Kellogg (ընկերություն)
Kellogg ընկերություն (հաճախ՝ Kellogg’s, Келлогс) (nyse: K), ամերիկյան ընկերություն՝ հայտնի որպես արագ պատրաստման համար նախատեսված չոր նախաճաշեր և մթերքներ արտադրող։ Շտաբ-բնակարանը գտնվում է ԱՄՆ-ի Բաթլ-Կրիկ քաղաքում։
Պատմություն
Հիմնադրվել է 1906 թվականին Ուիլյամ Քեյթի կողմից՝ «Battle Creek Toasted Corn Flake Company» անվան ներքո։ Ընկերությունն արտադրում էր չափազանց մեծ տարածում ունեցող «Kellogg’s Toasted Corn Flakes» (Քելլոգի եգիպտացորենի փաթիլներ) և 1922 թվականին անվանափոխվեց՝ դառնալով «Kellogg Company»:
Սեփականատերեր և ղեկավարություն
Ընկերության խոշորագույն բաժնետերը «W.K. Kellogg Foundation» բարեգործական հիմնադրամն է (շուրջ 24 %) : Ընկերության շուկայական կապիտալիզացիան 2007 թվականի փետրվարի 26-ի տվյալների համաձայն՝ կազմում է 19,96 միլիարդ դոլար։
Ընկերության տնօրենների խորհրդի նախագահը և ընկերության գլխավոր ղեկավարը Ջեյմս Ջեննեսն է (James Jenness):
Գործունեություն
Ընկերությունը թողարկում է չոր նախաճաշեր (corn flakes, եգիպտացորենի փաթիլներ), կրեկերներ, տոստեր, վաֆլիներ, հացահատիկային մթերք՝ Kellogg’s, Keebler, Cheez-It, Murray, Austin, Famous Amos և այլ ապրանքանշանների ներքո։ Kellogg-ի ձեռնարկությունները տեղակայված են աշխարհի 17 երկրներում, իսկ ընկերության թաղարկած արտադրանքը վաճառվում է աշխարհի ավելի քան 180 երկրներում։
Ընկերության աշխատակազմը 25 հազարից ավելի մարդ է կազմում։ 2006 թվականին շրջանառությունը կազմել է 10,9 միլիարդ դոլար (2005 թվականին կազմել է 10,52 միլիարդ դոլար), իսկ մաքուր եկամուտը կազմել է 1 միլիարդ դոլար։
Kellogg-ը Ռուսաստանում
2008 թվականի հունվարի կեսին Kellogg-ը հայտարարեց Ռուսաստանում (Վորոնեժ) United Bakers-ի շահագործման մասին։ United Bakers-ը մասնագիտացված է կրեկերների և չոր նախաճաշերի արտադրության ոլորտում։ Գործարքի արժեքը (առանց ընկերության պարտքը հաշվելու) գնահատվում է 80-150 միլիոն դոլար ։
Արտաքին հղումներ
Կատեգորիա:Ամերիկյան ընկերություններ Կատեգորիա:1906 հիմնադրումներ
Լալիգետ (գետ)
Լալիգետ, գետ Հայաստանի Տավուշի մարզում։ Սկիզբ է առնում Վարագի լեռների հյուսիսային մասի արևմտյան լանջերից և աջից միախառնվում Աղստևին։ Երկարությունը՝ 10 կմ  ։
Հադրիանոս
Հադրիանոս կամ Ադրիանոս (Publius Aelius Traianus Hadrianus, ), հռոմեական կայսր (117-138)։
Կենսագրություն
Ծնվել է 76 թվականի հունվարի 24-ին, հավանաբար՝ Հռոմում (այլ տեղեկություններով՝ Իտալիկ քաղաքում (ներկայիս Սևիլյայի մոտ, Իսպանիա)), վախճանվել է 138 թվականի հուլիսի 10-ին, Կամպանիայի Բայա քաղաքում։ Հռոմի կայսր 117-138 թվականներին, հունական քաղաքակրթության ջերմ երկրպագու, միավորեց և ամրապնդեց Հռոմի լայնարձակ կայսրությունը։
85 թվականին Հադրիանոսը կորցնում է իր հորը, և նրա խնամակալն է դառնում իր ազգակից՝ ապագա կայսր Տրայանոսը։ Որպես կայսր, նա հաջորդեց Տրայանոսին, վերջինիս մահից հետո, թեև Տրայանոսը նրան պաշտոնապես ժառանգ չէր հայտարարել։
Ծառայել է բանակում, Տրայանոսի հետ մասնակցել է Դակիական պատերազմներում։ 114 թվականին նշանակվել է Ասորիքի կուսակալ։
117 թվականին Տրայանոսը, որը չուներ երեխա, որդեգրել է Հադրիանոսին։ Դառնալով կայսր Հադրիանոսը շարունակեց իր նախորդի քաղաքականությունը։ Պահպանելով Սենատի հետ բարեկամական հարաբերությունները` նա միևնույն ժամանակ ստեղծել ՝ է պետական պաշտոնյաների խավ, որը համալրվում էր հեծյալների դասից։
Հանրային կառավարում
Հանրային կառավարման գործերի նկատմամբ Հադրիանոսի անկեղծ մտահոգությունը հաստատվում է նրանով, որ իր գահակալության ժամանակաշրջանի մեծ մասը (մինչև 131 թվականը) նա անցկացրել է Հռոմից դուրս՝ շրջելով Կայսրության զանազան նահանգներում։ Նա ճանապարհորդել է արևմտյան նահանգներով 121-123 թվականներին և Արևելք՝ 123-127 և 128-131 թվականներ։ Այս ճանապարհորդությունների ընթացքում նա ամրացրեց սահմանային պաշտպանական կառույցները, կազմակերպեց ճարտարապետական նշանավոր շինությունների կառուցումը և, որպես հայտնի հունասեր, կազմակերպեց Պանհելլենիոնը՝ համահունական կազմակերպություն, որը ներառում էր բոլոր հունական նահանգները։
134 թվականին Ադրիանոսը դյուրությամբ ճնշեց հրեաների խռովությունը Պաղեստինում, երկրից արտաքսեց Հուդայի հրեաներին և ամրապնդեց Հռոմի իշխանությունն այնտեղ։ Ադրիանոսի իշխանության տարիներին արգելվեց քրիստոնյաների հալածանքը։ Հադրիանոսի հրամանով շուրջ 121-122 թթ. Բրիտանիայի հյուսիսում՝ Սոլուեյ-Ֆերտ ծովախորշի և Թեյն գետի միջև եռակի պատ է կառուցվել, որը կոչված էր պաշտպանել երկիրը հյուսիսից հարձակումներից։ Այս կառույցը, որի մնացորդները պահպանվել են մինչև մեր օրերը, կոչվում է «Հադրիանոսի պատնեշ»։
Նվաճումներ
Հադրիանոսը հրաժարվեց Տրայանոսի արևելյան նվաճումներից՝ նահանջելով Միջագետքից և թույլ տալով վերականգնել Մեծ Հայքի թագավորությունը։ Ադրիանոսը վարում էր ավելի խաղաղասեր քաղաքականություն, քան իր նախորդը, և կայսր հռչակվելուց անմիջապես հետո իր առաջին քայլն է եղել դուրս հանել հռոմեական զորքերը ապստամբած Հայաստանից և ճանաչել Հայաստանի անկախությունը, որտեղ ազատագրական պայքարը սկսել էր 116 թվականին և հաղթանակն անհուսալի էր դարձել հռոմեացիների համար։ 117 թվականին Վաղարշ Ա հռչակվեց անկախ Հայաստանի արքա։ Նմանապես, Ադրիանոսը դուրս քաշեց զորքերը Ասորիքից և Միջագետքից։ Նրա օրոք կայսրության արտաքին քաղաքականությունը դարձավ պաշտպանական. ամրապնդվում էին սահմանները, բարեկարգվում էին քաղաքները, կանոնակարգվում էր ներքին կառավարման համակարգը։ Հադրիանոսը ստեղծել է կայսերական փոստային ծառայության համակարգը։ Հադրիանոսի անցկացրած բարեփոխումներից պետք է նշել հարկահանության համակարգի ներմուծումը, հռոմեական իրավունքի կոդիֆիկացման սկիզբը և իրավաբաններից կազմվա կայսերական խորհրդակցական մարմնի ստեղծումը։
Կրթություն
Գեղեցիկ, պայծառ, սրամիտ՝ Հադրիանոսը ստացել է լավ կրթություն և բարձր է գնահատել Հունաստանի մշակույթը։ Նա նաև լավ գլուխ էր հանում մաթեմատիկայից, երաժշտությունից և նկարչությունից, գրել է ինքնակենսագրական երկ, որը սակայն մեզ չի հասել։ Ադրիանոսը տաղանդավոր բանաստեղծ էր, և նրա գրական և ճարտարապետական ճաշակները ու ոճը հատուկ ուղղություն տվեցին իր դարաշրջանի արվեստին։
Ադրիանոսը հավերժացվել է ականավոր կառույցներով, ինչպես՝ իր դամբարանը Հռոմում (այժմ՝ Ս. Հրեշտակ դղյակը), հռչակավոր Ադրիանոսի պարիսպը Բրիտանիայում, Զևսի տաճարը Աթենքում, Վեներայի տաճարը Հռոմում, կառուցել է քաղաք Թրակիայում և անվանել է այն իր անունով՝ Ադրիանուպոլիս (այժմ՝ «Էդիռնե» Թուրքիայում), և այլն։
Ուժասպառ երկարատև հիվանդությունից՝ Հադրիանոսը մահացել է Բայե քաղաքում։ Ադրիանոսի մահից հետո նրա աճյունը բերվել է Հռոմ և ամփոփվել դեռևս իր կենդանության օրոք կառուցված վեհաշունչ դամբարանում, որը պահպանվել է առ այսօր՝ միջնադարում վերածվելով Հռոմի պապերի նստավայր՝ Սուրբ Հրեշտակ ամրոցի։
Ծանոթագրություններ
Կատեգորիա:Անձինք մետաղադրամների վրա Կատեգորիա:Հռոմեացի բանաստեղծներ
Իլորաի
Իլորաի (Illorai), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 1121 մարդ (2008 թվականի տվյալներով), բնակչության խտությունը կազմում է 20 մարդ/կմ²։ Զբաղեցնում է 57 կմ² մակերես տարածք։ Փոստային ինդեքսն է՝ 7010։ Հեռախոսային կոդը՝ 079։
Բնակավայրի հովանավորը համարվում է սուրբ Սան Գավիոն։
Ժողովրդագրություն
Բնակչության փոփոխություն։
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր
Ամորձակալ
Ամորձակալ, ամորձին պահող հատուկ վիրակապ։ Օգտագործում են բժշկի նշանակմամբ՝ ամորձու և դրա հավելումների բորբոքումների, սերմնալարի երակների լայնացման ժամանակ, ամորձապարկի օրգանների վիրահատություններից հետո։ Այն ապահովում է հանգիստը, պակասեցնում սերմնալարերի ձգվածությունը և դրանց երակներում արյան կանգը։ Մարզական որոշ խաղերի ժամանակ, ամորձապարկի օրգանների վնասվածքները կանխելու համար, խորհուրդ է տրվում կրել ամորձակալ։
Ամորձակալը քաթանե կամ տրիկոտաժե փոքր տոպրակ է, որը կպցրած է կտորից կարված գոտուն և հատուկ երիզներով ամրացվում է գոտկատեղի ու ազդրերի շուրջը։
Ամորձակալները սովորաբար հագնում են առավոտյան՝ անկողնում պառկած և հանում են գիշերը։ Եթե ամորձակալը հագնում են ամորձու վրա հականեխիչ քսուքով վիրակապ դնելուց հետո, ապա այն կարելի է հանել միայն վիրակապը փոխելու ժամանակ։
Կատեգորիա:Սպորտային հագուստ Կատեգորիա:Ամերիկյան հայտնագործություններ
Հազկերտ Բ
Հազկերտ Բ (ծ. թ. անհայտ մոտ 407-457), Պարսից արքա 439-ից։ Սասանյանների արքայատոհմից։ Քրիստոնեությունը դիտելով Մեծ Հայքի ու Բյուզանդիայի մերձեցման պատճառ և ձգտելով վերջ տալ հայերի ներքին անկախությանը՝ վարել է Մեծ Հայքի տնտեսական կեղեքման, նախարարների ուժերը ջլատելու և բռնի կրոնափոխության քաղաքականություն, որն առիթ է դարձել հայերի 450-451-ի ապստամբության (Վարդանանց պատերազմ)։
Աղբյուրներ
Կատեգորիա:Սասանյան Պարսկաստանի արքաներ Կատեգորիա:457 մահեր
Գալիում
Գալիում, Ga, տարրերի պարբերական համակարգի 3-րդ խմբի քիմիական p տարր, կարգահամարը՝ 31, ատոմական զանգվածը՝ 69,72։ Նրա ատոմի արտաքին էլեկտրոնային թաղանթի կառուցվածքն է՝ 4s24p1 К-, L-, М- թաղանթները լրացված են։
Բնության մեջ գտնվում են երկու կայուն իզոտոպները՝ 69Ga (60,5%) և 71Ga(39,5%)։ Արհեստականորեն ստացվել են 63-76 զանգվածի թվերով ռադիոակտիվ իզոտոպներ։ «Գալիում» տարրի («էկաալյումին») գոյությունը և նրա հիմնական հատկությունները կանխագուշակել է Դ․ Ի․ Մենդելեևը, 1870 թվականին։
Պատմություն
«Գալիում» տարրի («էկաալյումին») գոյությունը և նրա հիմնական հատկությունները կանխագուշակել է Դ․ Ի․ Մենդելեևը, 1870 թվականին։
Մենդելեևը բավականին լավ նկարագրել է տարրի ոչ միայն ֆիզիկական և քիմիական հատկությունները, այլ նաև սպեկտրոսկոպիայի բացահայտման եղանակը։ 1870 թվականի դեկտեմբերի 11-ին իր սեփական «ռուսական քիմիական հասարակություն ամսագիր» հոդվածում Մենդելեևը ցույց տվեց, որ ատոմային զանգվածը 6 գ/սմ3։
Հայտնաբերել է Պ․ Է․ Լեկոք դը Բուաբոդրանը ցինկի փայլում և անջատել 1875 թվականին։ Անվանվել է հայտնաբերման վայրի՝ Ֆրանսիայի (Gallia) անունով։ 1875 թվականի սեպտեմբերի 20-ին Փարիզի ակադեմիայի նիստում կարդացել են Պ․ Է․ Լեկոք դը Բուաբոդրանի նամակը, որում գրված էր նոր տարրի և նրա հատկությունների ուսումնասիրությունների մասին։ Նամակում ասվում էր, որ 1875 թվականի օգոստոսի 27-ին երեկոյան ժամը 3-ի և 4-ի կողմերը նա հայտնաբերել է նոր տարրի պարզ նմուշը։ Ուսումնասիրելով նմուշի սպեկտրը, Պ․ Է․ Լեկոք դը Բուաբոդրանը բացահայտեց երկու նոր մանուշակագույն գծեր։ Այդ նույն նամակում նա առաջարկեց նոր տարն անվանել Gallium :
Տարրն իր անվանումը ստացել է Ֆրանսիայի պատվին։
Բնության մեջ
Հազվագյուտ և ցրված տարր է, կազմում է երկրակեղևի զանգվածի 0,0015%-ը։ Միակ միներալը՝ CuGaS2, հազվադեպ է հանդիպում։ Երկրակեղևում գտնվող գալիումի հիմնական մասը պարունակվում է ալյումինային միներալներում։ Բոքսիտները և նեֆելինները պարունակում են 0,002-0,01 % գալիում։ Փոքր քանակներով ուղեկցում է ցինկին, երկաթին, պարունակվում է նաև սֆալերիտներում (մինչև 0,02 %) և քարածխում։ Գալիումի կոնցենտրացիան ծովի ջրում 3·10−5 մգ/լ է ։
Հանքավայրեր
Գալիումի հանքավայրեր կան Հարավ-Արևմտյան Աֆրիկայում, Ռուսաստանում, ԱՊՀ երկրներում ։
Ստացում
Գալիումի ստացման հիմնական աղբյուրը ալյումինի արտադրությունն է։ Միակ միներալը CuGaS2, հազվադեպ է հանդիպում։
Ֆիզիկական հատկություններ
Բյուրեղացանցի կառուցվածք՝ շեղանկյուն, տվյալները а = 4,5186 Å, b = 7,6570 Å, c = 4,5256 Å : Քիմիական հատկություններով նման է ալյումինին։ Միացություններում սովորաբար եռարժեք է․ երկարժեք և միարժեք միացություններն անկայուն են։ Եռարժեք գալիումի միացությունները նման են ալյումինի միացություններին։ Օդում սովորական ջերմաստիճանում կայուն է։
Բնական գալիումը ունի 2 իզոտոպներ՝ 69Ga (61,2 %) և 71Ga (38,8 %)։
Քիմիական հատկություններ
Տաքացնելիս (260 °C-ից բարձր) միանում է թթվածնին, սակայն առաջացած օքսիդի շերտը պաշտպանում է մետաղը հետագա օքսիդացումից։ Հայտնի են գալիումի երեք օքսիդ, ենթօքսիդը՝ Ga2O, օքսիդը՝ GaO (ուժեղ վերականգնիչներ են) և եռօքսիդը՝ Ga2C3 (սպիտակ, ջրում անլուծելի նյութ է)։
Գալիումի սպիտակ, դոնդողանման հիդրօքսիդը՝ Ga2Օ3•H2O, որն ստացվում է գալիումի աղերի ջրային լուծույթներից, ամֆոտեր է, լուծվում է ալկալիներում, առաջացնելով գալատներ, թթուներում՝ գալիումի աղեր։ Լինելով ավելի թթվային, քան ալյումինի հիդրօքսիդը։
Գալիումի հիդրօքսիդը լուծվում է ոչ միայն ուժեղ հիմքերում, այլև ամոնիակի լուծույթում։
Գալիումը հալոգենների հետ միանում է նույնիսկ սովորական պայմաններում (բացի յոդից)։ Հալոգենիդները խոնավածուծ են, լուծվում են ջրում և օրգանական լուծիչներում։
Սառը ազոտական թթվի և ալկալիների տաք լուծույթների հետ չի փոխազդում։ Գալիումի սուլֆատը, նիտրատը, պերքլորատը գոյություն ունեն բյուրեղահիդրատների ձևով։ Բիսմութի, կադմիումի, կապարի և այլ մետաղների հետ առաջացնում է դյուրահալ համաձուլվածքներ։
Կիրառություն
72Ga ռադիոակտիվ իզոտոպը կիրառվում է ոսկրի քաղցկեղի ախտորոշման համար։
Գալիումը կիրառվում է կիսահաղորդչային էլեկտրոնիկայում։ Կիրառման մեծ հեռանկար ունեն GaAs, GaP, GaSb միացությունները, որոնք կարող են օգտագործվել բարձր ջերմաստիճանային ուղղիչներում, տրանզիստորներում, արևային մարտկոցներում և ինֆրակարմիր ճառագայթման ընդունիչներում։
Մոգ
Մոգ (լատիներեն՝ magus; հունարեն՝ μάγος (magos); հին պարսկերեն՝ (maguš) (Modern Persian مغ (mogh)); Arabic مجوس)՝ իրանական կրոնի, նաև զրադաշտականության մեջ՝ քուրմ։ «Մոգ» բառը գործ է ածվում նաև «կախարդ», «աստղագետ», «երազահան» նշանակություններով։
Կատեգորիա:Մոգություն
Մամատատ
Մամատատ, հայկական իգական անուն։ Առաջացել է հայերեն մամ՝ «մայր» և տատ բառերից։ Նշանակում է «մոր տատ»։ Հիշատակվել է մեկ անգամ ։
Ծանոթագրություններ
Կատեգորիա:Հայկական իգական անձնանուններ
Ալբանիայի տոներ
Ալբանիայի տոների ցանկում նշված են Ալբանիայում ամեն տարի նշվող տոները։
Արտաքին հղումներ
Կատեգորիա:Ալբանիայի մշակույթ Կատեգորիա:Ցանկեր:Ալբանիա
Միսակ Տեր-Դանիելյան
Մահ
Միսակ Տեր-Դանիելյանը մահացել է 1954 թվականի հունիսի 5-ին, Տուպչինա (ՌԽՖՍՀ Ալթայի երկրամասի Պարֆինովսկի շրջան) գյուղում։
Ծանոթագրություններ
Կատեգորիա:Հայ ազգային-ազատագրական շարժման գործիչներ Կատեգորիա:Հայ գրողներ Կատեգորիա:Հայ հրապարակախոսներ Կատեգորիա:Հայ թարգմանիչներ Կատեգորիա:Գրական կեղծանուններով հայտնի հեղինակներ
Բրունեյի ֆուտբոլի ազգային հավաքական
Բրունեյի ֆուտբոլի ազգային հավաքականը ներկայացնում է Բրունեյը ֆուտբոլի միջազգային մրցաշարերում և առանձին հանդիպումներում։ Կառավարվում է Բրունեյի ֆուտբոլի ասոցիացիայի կողմից։ Թիմը ստեղծվել է 1959 թվականին և անդամակցել ՖԻՖԱ-ին 1969 թվականին։ Բրունեյի հավաքականը երբեք չի մասնակցել Աշխարհի առաջնություններին և Ասիայի գավաթներին։ Հավաքականի գլխավոր մրցակիցներն են համարվում Մալայզիան և Ֆիլիպինները ։
Ամորձու ջրակալում
Ամորձու ջրակալում, հիդրոցելե, հեղուկի կուտակումը ամորձու պատյանների միջև։ Կարող է լինել բնածին և ձեռքբերովի։
Սպանությունների ակումբ՝ ամեն հինգշաբթի
«Սպանությունների ակումբ՝ ամեն հինգշաբթի» (The Thursday Murder Club), բրիտանացի հեռուստահաղորդավար, գրող, կատակերգու Ռիչարդ Օսմանի դեբյուտային վեպը։ Գիրքն առաջին անգամ տպագրվել է 2020 թվականի սեպտեմբերի 3-ին « Viking Press »-ի կողմից, որը « Penguin Random House »-ի մասնաճյուղերից մեկն է։
Ամորձու ջրակալում
Ձեռքբերովի ամորձու ջրակալում
Ձեռքբերովի ամորձու ջրակալումն առաջանում է ամորձու, դրա հավելումների կամ պատյանների բորբոքման, վնասվածքի, ուռուցքների, տուբերկուլոզի հետևանքով։ Երեխաների ամորձու ջրակալումը կարող է լինել աճուկային խողովակի և սերմնալարի թերզարգացման հետևանքով։
Սպանությունների ակումբ՝ ամեն հինգշաբթի
Գիրքը հայերեն հրատարակվել է 2023 թվականին « Newmag » հրատարակչության կողմից ։ Գրքի հայերեն թարգմանության հեղինակը Աստղիկ Աթաբեկյանն է։
Ամորձու ջրակալում
Ախտանիշներ
Ամորձու ջրակալման հետևանքով ամորձապարկն աստիճանաբար (երբեմն՝ բավականաչափ) մեծանում է, սակայն ցավոտ չէ։ Դա կարող է դժվարացնել միզարձակումը, սեռական կյանքը, իջեցնել աշխատունակությունը և սահմանափակել ֆիզիկական ակտիվությունը։
Սպանությունների ակումբ՝ ամեն հինգշաբթի
Նկարագրություն
Մոտ ութսուն տարեկան չորս թոշակառուներ, որոնք ապրում են բրիտանական փոքր ավաններից մեկում, շաբաթը մեկ անգամ հավաքվում ու քննարկում են սպանությունների չբացահայտված գործեր։ Գրքի հերոսները՝ Էլիզաբեթը, Ջոյսը, Ռոնը և Իբրահիմն իրենց խմբակն անվանում են «Սպանությունների ակումբ՝ ամեն հինգշաբթի»։ Օրերից մի օր հերոսներն իմանում են, որ իրենց անվանում տեղի է ունեցել իրական հանցագործություն։ Ավելին, դիակի մոտ հայտնաբերվում է առեղծվածային մի լուսանկար։ Հերոսներն անմիջապես գործի են անցնում։ Շուտով դիակների թիվն ավելանում է, իսկ հերոսները փորձում բացահայտել մարդասպանին ։
Ամորձու ջրակալում
Բուժում
Բուժումն առավել արդյունավետ է հիվանդության վաղ շրջանում, երբ ամորձու թաղանթների միջև հեղուկի քանակությունն աննշան է։ Երկարատև ընթացքի ժամանակ կարող է ընկճվել ամորձու ֆունկցիան, և հետագա բուժումը կարող է անարդյունավետ լինել։ Չի թույլատրվում օգտագործել կոմպրես կամ ջերմային այլ բուժամիջոցներ, քանի որ դրանք նպաստում են հեղուկի քանակության ավելացմանը։
Սպանությունների ակումբ՝ ամեն հինգշաբթի
Հրատարակում
Օսմանը ներշնչվել է գրելու այս գեղարվեստական վեպն այն բանից հետո, երբ այցելել է բրիտանական ծերանոցներից մեկը ։ Նա գիրքը բոլորից գաղտնի գրել է մոտ 18 ամսվա ընթացքում ։
Ամորձու ջրակալում
Բուժում
Հիվանդությունը պահանջում է պարտադիր վիրահատական միջամտություն։
Սպանությունների ակումբ՝ ամեն հինգշաբթի
Հրատարակում
2019 թվականին, հրատարակման 10 քայլանի աճուրդից հետո, « Penguin Random House »-ը ձեռք է բերում «Սպանությունների ակումբ՝ ամեն հինգշաբթի» վեպի ու դրա երկրորդ մասի («Մարդը,որը մահացավ երկու անգամ») հրատարակման իրավունքը։ « The Guardian »-ի տվյալներով՝ գործարքի արժեքը յոթանիշ թիվ է եղել ։
Գիրքն առաջին անգամ հրատարակվել է 2020 թվականի սեպտեմբերի 3-ին։ Վաճառքի առաջին երեք օրվա ընթացքում վաճառվել է վեպի 45 000 օրինակ ու դարձել «Sunday Times»-ի թիվ մեկ բեսթսելեր ։ Նույն տարվա սեպտեմբերի 8-ի դրությամբ արդեն գրքի թարգմանության և հրատարկման իրավունքը ձեռք էր բերվել 16 երկրի կողմից ։ 2020 թվականի դեկտեմբերի 19-ին նախորդած շաբաթվա ընթացքում էլ վաճառվել է գրքի 134,514 օրինակ՝ դառնալով երբևէ առաջին դեբյուտային վեպը, որը Սուրբ ծննդյան տոներին ամենավաճառված գիրքն է եղել ։
Ամորձու ջրակալում
Կանխարգելում
Ամորձու ջրակալումը կանխարգելելու համար կարևոր է ամորձու բորբոքման և վնասվածքի ժամանակին բուժումը։
Կատեգորիա:Ամորձու հիվանդություններ Կատեգորիա:Ուրոլոգիական հիվանդություններ
Սպանությունների ակումբ՝ ամեն հինգշաբթի
Ընդունում
« The Times »-ի գրաքննադատ Քրիստինա Հարդիմենթը նշել է, որ գիրքն ունի «հնարամիտ սցենար» ։
« The Guardian »-ն էլ այն բնորոշել է որպես պատմության մեջ «մեծահասակների համար նախատեսված ամենարագ վաճառվող քրեական դեբյուտը» ։
Էկրանավորում
Գիրքը 2021 թվականի սկզբին ձայնագրվել է « BBC Radio 4 »-ի կողմից։ Տեքստը կարդացել է Հայդն Գուինը ։
Սթիվեն Սփիլբերգի «Amblin Entertainment» արտադրական ընկերությունը ձեռք է բերել գրքի էկրանավորման իրավունքները ։ Ֆիլմի սցենարային ու ռեժիսորական աշխատանքը կղեկավարի Օլ Փարքերը ։
Սիքվել
Շարքի երկրորդ գիրքը՝ «Մարդը,որը մահացավ երկու անգամ» վեպը հրատարակվել է 2021 թվականի սեպտեմբերի 16-ին, իսկ երրորդ գիրքը՝ «Փամփուշտը, որը վրիպեց»-ը՝ 2022 թվականի սեպտեմբերին ։
Ծանոթագրություններ
Կատեգորիա:Newmag հրատարակչության գրքեր Կատեգորիա:2020 վեպեր Կատեգորիա:Բրիտանական վեպեր
Լալվար (գետ)
Լալվար, գետ Հայաստանի Լոռու մարզում, Դեբեդի ձախ վտակը։ Սկիզբ է առնում Լալվար լեռան լանջից և Ալավերդի քաղաքում միախառնվում մայր գետին։ Երկարությունը՝ 10 կմ  ։ Լալվար գետի կիրճում գտնվում է «Անանուն» զոլավոր դայկաներ բնության հուշարձան և Ալավերդի քաղաքայի նհամայնք,Լալվար գետի միջին հոսանքին, կիրճի աջ ափին գտնվում է «Բազալտանման ապարների (Դիաբազների) զոլավոր դայք» բնության հուշարձան ։ Լաբորատոր ստուգումների գետակի փորձանմուշներում չեն հայտնաբերվել մկնդեղ ։
Ծանոթագրություններ
Կատեգորիա:Լոռու մարզի գետեր Կատեգորիա:Դեբեդ գետի վտակներ
Հեփթաղներ
Հեփթաղներ կամ սպիտակ հոներ, Պարսկաստանի հյուսիսարևելյան սահմաններին կից Բակտրիայում և նրանից հյուսիս ու արևելք բնակվող հոնական ցեղեր։ Հայկական աղբյուրներում հիշատակվում են նաև որպես քուշաններ։ Հաճախակի արշավանքներ էին ձեռնարկում դեպի Սասանյան Պարսկաստան։ Նրանց մայրաքաղաքն էր Բահլ քաղաքը (ներկայումս Բալխ)։ Արշավանքներ են ձեռնարկել նաև դեպի Հնդկաստան։
Կատեգորիա:Ասիայի անհետացած ազգեր Կատեգորիա:Անավարտ հոդվածներ Աֆղանստանի մասին Կատեգորիա:Իրանական ազգեր Կատեգորիա:Ուզբեկստանի պատմություն Կատեգորիա:Տաջիկստանի պատմություն Կատեգորիա:Թուրքմենստանի պատմություն Կատեգորիա:Աֆղանստանի պատմություն Կատեգորիա:Պակիստանի պատմություն Կատեգորիա:Հնդկաստանի պատմություն Կատեգորիա:Քրիստոնեությունն Ասիայում
Իննա Պշենիչնայա
Իննա Ալեքսանդրովնա Պշենիչնայա (Инна Александровна Пшеничная, ), խորհրդային և ռուս մուլտիպլիկատոր, ռեժիսոր, սցենարիստ, նկարիչ։ ԽՍՀՄ Կինեմատոգրաֆիստների միության անդամ (1980), Անիմացիոն կինոյի միջազգային ասոցիացիայի (անգլ.՝ Association International du Film d'Animation, ASIFA, 1978) անդամ, Ռուսաստանի կինեմատոգրաֆիական արվեստների և գիտությունների ազգային ակադեմիայի անդամ (2002), Մոսկվայի Գերասիմովի անվան կինեմատոգրաֆիայի համառուսական պետական ինստիտուտի անիմացիոն ֆիլմերի ռեժիսուրայի ամբիոնի դոցենտ, Ռուսաստանի Դաշնության մշակույթի վաստակավոր աշխատող (2014)։
Կենսագրություն
Իննա Պշենիչնայան ծնվել է 1945 թվականի ապրիլի 1-ին։ Ավարտել է Կիևի գեղարվեստի դպրոցն արծաթե մեդալով, նկարիչ-մուլտիպլիկատորների դասընթաց և Մոսկվայի պոլիգրաֆիական ինստիտուտի գեղարվեստագրաֆիկական ֆակուլտետը, որտեղ սովորել է պրոֆեսոր Անդրեյ Գոնչարովի կուրսում՝ ստանալով նկարիչ-գրաֆիկի մասնագիտություն։ Աշխատել է «Սոյուզմուլտֆիլմ», «Կիևնաուչֆիլմ» կինոստուդիաներում, «Էկրան» ստեղծագործական միության «Մուլտհեռուստաֆիլմ» ստուդիայում։ Եղել է «Գեղադիտակ» (Телескоп) ստեղծագործական միության տնօրեն։ Ամուսնու՝ Անատոլի Սոլինի հետ միասին նախապատրաստել է ստեղծագործական կադրեր՝ երիտասարդ նկարիչներին սովորեցրել է անիմացիայի արվեստը։ Մասնակցել է հեռուստատեսության համար նախատեսված առաջին նկարված սերիալների ստեղծմանը։ Նկարազարդել է մանկական գրքեր։
Արտաքին հղումներ
Կատեգորիա:Կինոռեժիսորներ այբբենական կարգով Կատեգորիա:Խորհրդային կինոռեժիսորներ Կատեգորիա:Ռուս կինոռեժիսորներ Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ Կատեգորիա:Ռուսաստանի Դաշնության մշակույթի վաստակավոր գործիչներ
Արտազատում
Արտազատում, գործընթաց, որի միջոցով նյութափոխականության արգասիքները դուրս են բերվում մարմնից։ Ողնաշարավորների մոտ, դա առաջին հերթին իրականացվում է թոքերի, երիկամների և մաշկի միջոցով ։ Սա, ի տարբերություն արտազատման, որտեղ նյութը կարող է ունենալ որոշակի խնդիրներ բջիջից դուրս գալուց հետո։ Արտազատումը կարևոր գործընթաց է կենդանի օրգանիզմների բոլոր ձևերի համար։ Օրինակ, կաթնասունների մեզը հեռացվում է միզարձակման ուղիի միջոցով, որը կազմում է արտանետման համակարգի մաս։ Միաբջիջ օրգանիզմներում, արտազատումները հեռացվում են անմիջապես բջջային մակերեսի միջոցով։
Կենսագործունեության ընթացքում, ինչպիսիք են բջջային շնչառությունը, մարմնում տեղի են ունենում որոշ քիմիական ռեակցիաներ։ Նրանք առավել հայտնի են, որպես նյութափոխանակույուն։ Այս քիմիական ռեակցիաների արդյունքում առաջանում են այնպիսի արգասիքներ, ինչպիսիք են ածխածնի երկօքսիդը, ջուրը, աղերը, մեզը և միզաթթուն։
Նմանատիպ արտազատվող նյութերի կուտակումը մարմնում թույլատրելի մակարդակից վեր, կարող է վնասել օրգանիզմը։ Արտազատիչ օրգանները հեռացնում են այդ ավելորդ նյութերը։ Մարմնում նյութափոխանակության արգասիքների հեռացման այս գործընթացը հայտնի է ինչպես արտազատում։
Կանաչ բույսերը արտադրում են ածխածնի երկօքսիդ և ջուր որպես շնչառական նյութ։ Կանաչ բույսերի, արձակված ածխաթթու գազը, շնչառության ժամանակ օգտագործվում է ֆոտոսինթեզի ընթացքում։ Թթվածին առաջանում է ֆոտոսինթեզի ընթացքում, և դուրս է գալիս ծակոտիներ, բջջային պատերի արմատից և այլ ուղիներից։
Բույսերը կարող են ազատվել ջրային ավելցուկներից փոխպատվաստման կամ և կաթիլների միջոցով։ Տերևը հանդես է գալիս որպես «արտազատող» և, բացի այդ, լինելով ֆոտոսինթեզի առաջնային օրգան, այն օգտագործվում է նաև, որպես դիֆուզիայի միջոցով թունավոր նյութերից ազատվելու մեթոդ։
Այլ արգասիքներ, որոնք արտանետվում են որոշ բույսերի կողմից— խեժ, բուսահյութ, կաթնահյութ և այլն, հիդրոստատիկ ճնշան միջոցով դուրս են գալիս բույսի ներքին մաս, բույսի բջջի ներծծող ուժի միջոցով։
Այս վերջին գործընթացներին անհրաժեշտ չէ ավելորդ էներգիա, նրանք գործում են պասիվ։ Այնուամենայնիվ, նախաբեղմնավորման փուլում տերևի նյութափոխանակության մակարդակը բարձր է ։ Բույսերը կարող են հողի մեջ արտանետել նաև իրանց շուրջ առկա այլ ավելորդ նյութեր ։
Ջրային կենդանիները սովորաբար արտազատում են ամոնիակ արտաքին միջավայրում, քանի որ այս միացությունն ունի բարձր լուծելիություն և առկա բավական քանակության ջուր նոսրացման համար։ Ցամաքային կենդանիները ամոնիակի նման միացությունները վերափոխվում են այլ ազոտային նյութերի, քանի որ շրջապատում ավելի քիչ ջուր կա, և ամոնիակն ինքնին թունավոր է։
Թռչունները արտազատում են իրենց ազոտային թափոնները որպես միզաթթու՝ մածուկի տեսքով։ Չնայած այս գործընթացը նյութափոխանակորեն ավելի թանկ է, այն թույլ է տալիս ջուրն ավելի արդյունավետ պահպանել և այն ավելի հեշտությամբ պահպանվում է ձվի մեջ։ Շատ թռչնատեսակներ, հատկապես ջրային թռչունները, կարող են նաև արտազատել աղ, հատուկ քթի աղային գեղձերի միջոցով, աղային լուծույթը հեռանում է կտուցի քթանցքով։
Միջատների մոտ համակարգը ներառում է Մալպիգյան անոթներ, որը օգտագործվում է նյութափոխանակության ավելորդ նյութերը արտազատելու համար։ Նյութափոխանակության ավելորդ նյութերը տարածվում են, կամ ակտիվորեն տեղափոխվում են անոթներ, որը տեղափոխում է ավելորդ նյութերը աղիքներ։ Այնուհետև նյութափոխանակության ավելորդ նյութերը հեռանում են օրգանիզմից, պարարտանյութի տեսքով։
Արտանետված նյութը կարելի է անվանել նաև արտանետում ։ Պաթոլոգիայի մեջ ավելի հաճախ օգտագործվում է արտանետում ։
Ծանոթագրություններ
Կատեգորիա:Դեղագիտություն Կատեգորիա:Մարսողական համակարգ Կատեգորիա:Նյութափոխանակություն Կատեգորիա:Ֆիզիոլոգիա
Գի Պարմելեն
Կարիերա
Գի Պարմելենը ծնվել է ֆրանսախոս կանտոնում 1959 թվականի նոյեմբերի 9-ին։ Մասնագիտությամբ գինեգործ է, ավարտել է Շվեյցարիայի Մարսելեն քաղաքի (Վո կանտոն) գյուղատնտեսական տեխնիկումը ։ Աշխատել է որպես ֆերմեր, անդամակցել է ժողովրդական կուսակցությանը։ Զինվորական ծառայության ընթացքում ստացել է կապրալի կոչում։
2000 թվականից մինչև 2004 թվականը ղեկավարել է ՇԺԿ-ի սկզբնական կազմակերպությունը Վո կանտոնում։ 2003 թվականին ընտրվել է երկրի Ազգային խորհրդի անդամ։ 2015 թվականին ՇԺՀ-ի ներկայացուցիչ, Շվեյցարիայի Դաշնային խորհրդի անդամ Էվելին Վիդմեր-Շլումպֆը հեռացվել էր ՇՆՊ-ի շարքերից։ Դեկտեմբերին կուսակցությունը նրա փոխարեն երեք թեկնածու է առաջարկել, և Պարմելենն ընտրվել է այդ պաշտոնում։
2016-ի առաջին օրը նա դարձավ երկրի Դաշնային խորհրդի անդամ, որտեղ նա սկսեց Պատասխանատու լինել Պաշտպանության և սպորտի համար։ 2019 թվականի սկզբին էկոնոմիկայի, կրթության և գիտության մեկ այլ նախարարություն հանձնվեց նրա կառավարմանը։ 2019 թվականի դեկտեմբերի կեսերին Պարմելենն ընտրվել է երկրի փոխնախագահ հաջորդ 2020 թվականի համար ։ Երկրի փոխնախագահի պաշտոնը զբաղեցրել է 2020 թվականի առաջին օրը։ 2020 թվականի դեկտեմբերի առաջին տասնօրյակի վերջում նա հաջորդ տարի ընտրվեց երկրի նախագահի պաշտոնում ։
Երկրի նախագահի պաշտոնը ստանձնել է 2021 թվականի առաջին օրը ։ Իր նախագահության ընթացքում ռուս-ամերիկյան գագաթնաժողովը տեղի ունեցավ հունիսին Ժնևում, Պարմելինը, որպես հյուրընկալող, հանդիպում ունեցավ երկու տերությունների նախագահների հետ ։
Անձնական կյանք
Պարմելենն ամուսնացած է և ընտանիքի հետ բնակվում է Բյուրսանում և Բեռնում։
Արտաքին հղումներ
Կատեգորիա:21-րդ դարի քաղաքական գործիչներ Կատեգորիա:Շվեյցարիայի նախագահներ Կատեգորիա:Շվեյցարիայի նախարարներ Կատեգորիա:Շվեյցարիայի քաղաքական գործիչներ Կատեգորիա:Պաշտպանության նախարարներ Կատեգորիա:Պետության գործող ղեկավարներ
Եգեյան հիմնահարց
Եգեյան հիմնահարց ՝ Հունաստանի և Թուրքիայի միջև վիճելի հարցերի փոխկապակցված համալիր՝ Եգեյան ծովի ջրատարածության և օդային տարածքի ինքնավարությանն ու հարակից իրավունքներին վերաբերող։ 1970-ական թվականների վիճելի հարցերի անորոշության պատճառով ծագած մեծաթիվ կոնֆլիկտները զգալի չափով ազդեցին հույն-թուրքական հարաբերությունների վրա։ Երկու անգամ 1987 թվականին և 1996 թվականի սկզբին Եգեյան հիմնահարցը ճգնաժամային իրավիճակների, որոնք գրեթե հանգեցնելու էին ռազմական գործողությունների։
Հիմնական վիճելի հարցեր
1988 թվականին երկու պետություններն էլ մոտ էին լարվածության կասեցմանը՝ մի շարք դիվանագիտական արարողակարգեր իրականացնելու միջոցով։ Հաջորդ քայլը մասնավորապես Հունաստանի գործողություններն էին, որոնք ուղղված էին Թուրքիայի՝ Եվրոպական միության կազմի մեջ ընդգրկվելու պարզեցմանը։ Սակայն անգամ 2010 թվականին հարցը շարունակում էր անորոշ մնալ։
Ներգործության ծովային և օդային գոտիներ
Եգեյան հիմնախնդրի հարցերի մի ամբողջ խումբ վերաբերում է երկու պետությունների տարածքների շուրջ ծովային և օդային գոտիների վրա ներգործությանը։ Այդ հարցերը կապված են Եգեյան ծովի աշխարհագրական և պատմական առանձնահատկությունների և նրա ավազանում պետությունների տեղակայման հետ։ Չնայած Հունաստանի և Թուրքիայի մայրցամաքային ափի գծի երկարությունը, որը ողողվում է Եգեյան ծովի ջրերով, գրեթե հավասար է, Եգեյան բոլոր կղզիները՝ բացի Իմբրոսից և Թենեդոսից, պատկանում են Հունաստանին։ Դրա հետ մեկտեղ՝ մի շարք խոշոր կղզիներ (Լեսբոսը, Խիոսը, Սամոսը և Դոդեկանես կղզեխմբի կղզիները), որոնք պատկանում են Հունաստանին, տեղակայված են անմիջապես Թուրքիայի մայրցամաքային սահմանների մոտ։ Դա Թուրքիային հնարավորություն չի տալիս ընդարձակելու ո՛չ ծովային, ո՛չ օդային ազդեցության գոտիները, քանի որ դրանք հաշվարկվում են պետության տարածքի ամենամոտ կետից, ինչպես նաև հավակնում են այդ տարածությանը։ Այդ գոտիների ցանկացած հնարավոր ընդարձակում համամասնորեն ավելի մեծ օգուտ կբերի Հունաստանին, քան Թուրքիային։
Տարածված կարծիքի համաձայն՝ Թուրքիան անհանգստացած է նրանով, որ Հունաստանը, հնարավոր է, փորձում է այնքան ընդարձակել իր ազդեցության գոտիները, որ Եգեյան ծովը փաստացի վերածի «Հունական կղզու»։ Բացի այդ, Հունաստանը մտահոգված է նրանով, որ Թուրքիան կարող է փորձել «զբաղեցնել Եգեյան ծովի կեսը», այսինքն՝ մինչև Եգեյան ծովի մեջտեղը՝ Լեսբոս, Խիոս, Սամոս և Դոդեկանես կղզեխմբի կղզիների սահմաններից այն կողմ, հաստատել թուրքական ներգործության գոտի՝ այդ կերպ դրանք վերածելով շրջափակված տարածքի՝ շրջապատված թուրքական ջրերով և այդ կերպ՝ տարանջատված Հունաստանի հիմնական մասից։
Տերիտորիալ ջրեր
Տերիտորիալ ջրերը ափամերձ պետությանը տալիս են օդային նավագնացության լիակատար վերահսկողություն օդային տարածքում և մասնավոր վերահսկողություն՝ նավագնացության բնագավառում, չնայած արտասահմանյան նավերին (թե՛ քաղաքացիական, թե՛ ռազմական), որպես կանոն, երաշխավորվում է խաղաղ անցում։ Տերիտորիալ ջրերի ստանդարտ լայնությունը, որին հավակնում են երկրները, անշեղորեն աճել է XX դարի ընթացքում՝ դարասկզբին 3 ծովային մղոնից (5,6 կմ) դարձել է 6 ծովային մղոն (11 կմ) և այժմ 12 ծովային մղոն (22 կմ)։ Ներկա նշանակությունը 1982 թվականից ամրագրված է պայմանագրային իրավունքում՝ ՄԱԿ-ի՝ ծովային իրավունքի կոնվենցիայի համաձայն (հոդված 3)։ Երկու պետություններն էլ Եգեյան ծովում տերիտորիալ ջրերի գիծը հայտարարեցին 6 ծովային մղոն։ Տերիտորիալ ջրերի՝ մինչև 12 մղոն ընդարձակման հնարավորությունն առաջացրեց թուրքական կողմի անհանգստությունը՝ Հունաստանի կողմից վերահսկվող տարածքի անհամաչափ մեծացման հետ կապված։ Թուրքիան հրաժարվեց դառնալ կոնվենցիայի անդամ և իրեն չի համարում դրա հետ կապ ունեցող։ Թուրքիան կոնվենցիան համարում է res inter alios acta, այսինքն՝ այնպիսին, որը պետք է ստորագրված լիներ վեճի երկու կողմերի միջև։ Բացի այդ, Հունաստանը միացավ կոնվենցիային՝ հայտարարելով, որ իրեն է վերապահում իրավունքը՝ այդ կանոնը կիրառելու և ապագայում որևէ պահի իր տերիտորիալ ջրերը ընդլայնելու մինչև 12 ծովային մղոն, չնայած երբեք չի փորձել նման բան անել։ Հունաստանը կարծում է, որ 12-մղոնանոց ընֆլայնումը վերաբերում է ոչ միայն պայմանագրային իրավունքին, այլև սովորական իրավունքին, քանի որ միջազգային հանրության մեջ գոյություն ունի լայն կոնսենսուս։ Ելնելով դրանից՝ Թուրքիան հավաստիացնում է, որ Եգեյան ծովի աշխարհագրական առանձնահատկությունները 12 մղոնի խիստ օգտագործումը դարձնում են անօրինական՝ արդարամտության տեսանկյունից դիտարկելով։ Պետությունների միջև առկա լարվածությունը՝ կապված տերիտորիալ ջրերի գծի լայնության հետ, զգալիորեն աճեց 1990-ական թվականների սկզբին, երբ ՄԱԿ-ի՝ ծովային իրավունքի մասին կոնվենցիանպետք է ուժի մեջ մտներ։ 1995 թվականի հունիսի 9-ին Թուրքիայի խորհրդարանը պաշտոնապես հայտարարեց, որ Հունաստանի կողմից միակողմանի գործողությունները կդառնան պատերազմի շարժառիթ։ Այդ հայտարարությունը Հունաստանի կողմից դիտարկվեց որպես ՄԱԿ-ի Կանոնադրության խախտում, որն արգելում է «ուժով կամ դրա գործադրմամբ սպառնալիքները՝ ցանկացած պետության տերիտորիալ անձեռնմխելիության կամ քաղաքական անկախության դեմ»։
Ազգային օդային տարածք
Ազգային օդային տարածքը, որպես կանոն, սահմանվում է որպես պետության ցամաքային տարածքի և հարակից տերիտորիալ ջրերի վրա առկա օդային տարածք։ Ազգային օդային տարածությունը ինքնավար պետությանը արտաքին օդային շարժը վերահսկելու զգալի հնարավորություն է տալիս։ Չնայած քաղաքացիական ավիացիան, որպես կանոն, ըստ միջազգային պայմանագրերի՝ թույլատրվում է ազգային օդային տարածք, արտասահմանյան ռազմական և այլ տեսակի արտասահմանյան օդանավերն իրավունք չունեն ազատ տեղաշարժվելու այլ պետության օդային տարածքով։ Հունաստանի համար ազգային օդային տարածքի սահմանազատումը բացառման կարգով է տեղի ունեցել, քանի որ նրա սահմանները չեն համընկնում տերիտորիալ ջրերի սահմանների հետ։ Հունաստանն ունի 10 ծովային մղոն (19 կմ) օդային տարածք՝ ի տարբերություն այժմ ամրակցված 6 մղոն տերիտորիալ ջրերի։ 1974 թվականից Թուրքիան հրաժարվել է ճանաչել Հունաստանի օդային տարածքի արտաքին 4 մղոնը՝ հղում անելով Քաղաքացիական ավիացիայի միջազգային կազմակերպության՝ 1948 թվականի Կանոնադրությանը։ Այն ներառում է պարտադիր սահմանումներ, որոնցից հետևում է, որ երկու գոտիներն էլ պետք է համապատասխանեն իրենց չափսերով ։ Ի պատասխան՝ Հունաստանը հավաստիացնում է, որ.
Թուրքական ռազմական օդանավերի՝ Հունաստանի ազգային օդային տարածքով թռիչքների պատճառով ծագած կոնֆլիկտը հանգեցրեց չդադարող ռազմական, տակտիկական պրովոկացիաների. թուրքական կողմն իրեն իրավասու է համարում թռիչքներ իրականացնել արտաքին 4 մղոն շերտի տարածքում, իսկ հունական ռազմական ինքնաթիռներն ստիպված են տեղ չհասած գրավել դրանք։ Հունական և թուրքական ինքնաթիռների այդ «հանդիպումները» հանգեցնում են վտանգավոր մանյովրերի (զորաշարժերի), որոնք արդեն միանշանակ ավարտվում են երկու կողմերի մարդկային զոհերով։ Մասնավորապես՝ հույն օդաչու Նիկոլաոս Սիալմասը վթարի ենթարկվեց Այոս-Էֆսրատիոս կղզու մոտակայքում՝ թուրքական F-16 ինքնաթիռի դեմը փակելով, 1996 թվականին, և Կոստաս Իլիկիասը, ով կործանվեց Կարպատոս կղզում՝ թուրքական F-16-ի հետ բախումից հետո։
Արտաքին հղումներ
Կատեգորիա:Հունաստան Կատեգորիա:Համաշխարհային պատմություն Կատեգորիա:Հույն-թուրքական հարաբերություններ Կատեգորիա:Հունաստանի արտաքին հարաբերություններ Կատեգորիա:Հունաստանի քաղաքականություն
Գիշերային լողորդը
Հայերեն տպագրվել է 2017 թվականին «Զանգակ» հրատարակչությունում Շվեյցարիայի դեսպանատան հետ համագործակցությամբ։ Շերթենլայբի գրքերը թարգմանվել են 16 լեզուներով։ «Գիշերային լողորդը» առաջինը գերմաներենից հայերեն է թարգմանել է Լիանա Սաֆարյանը ։ Վեպի թարգմանությունը 2017 թվականի սեպտեմբերի ամենավաճառված գրքերից է եղել Հայաստանում ։
Դիպաշար
Հանսյորգ Շերթենլայբի «Գիշերային լողորդը» վեպը դեռահաս սերնդի մասին է, տարանցիկ ժամանակների հետաքրքիր հյուսվածք՝ առաջին սիրո, կարոտի, գաղտնիքների, վախերի, հույզերի ու ատելությունների, ինքնակայացման, ծնողների ու միջավայրի դեմ ընդդիմության մի բարդ ճանապարհի մասին։ Վեցօրյա ոդիսականի մեջ բացվում է պատանի հերոսի կենսագրությունը՝ սիրուն ու հաստատման հասնելու ճանապարհը լցնելով գեղեցկության, նվիրումի արժևորումով, պայքարելու կամքով։
Ծիծեռնակաբերդ (այլ կիրառումներ)
Ծիծեռնակաբերդ, կարող է վերաբերել՝